laion/Wikipedia-Exotic huggingface dataset:
שרינה קסוואן

שרינה קסוואן הוא שם העט של שרה קסוואן (ברומנית: Sarina Cassvan‏; 3 בינואר 1894 – 8 בינואר 1978) הייתה סופרת ומתרגמת יהודייה שפעלה ברומניה ארץ מולדתה ובצרפת, בה התגוררה במשך כשלושים שנה. שרה קסוואן נולדה בעיר בקאו שברומניה ללזר קסוואן, מורה לעברית ובן של רב ולז'נטה אלטר קון. היא למדה בפקולטה לפילולוגיה באוניברסיטת בוקרשט. הייתה נשואה ליון פס, סופר ומתרגם רומני, חבר פעיל במפלגה הסוציאל-דמוקרטית הרומנית. המאמר הראשון של שרינה קסוואן פורסם בעיתונות בשנת 1921. בתקופה 1929–1933 עבדה בתור כתבת עבור העיתונות בפריז. יצירותיה התפרסמו במשך עשורים רבים בעיתונים "Revista copiilor și a tinerimii", "Adevărul literar și artistic", "Lupta", "Cuvântul literar", "Dimineața", "Scena", "Rampa", "Femeia", "Gazeta literară" ,"Contemporanul. ספרה הראשון, "Crezul ocnașului" (עקרונותיו ואמונתו של הנידון לעבודת פרך) הופיע בשנת 1922. ספרה "30de zile în studio" (30 ימים באולפן), שהופיע בשנת 1933, היה בין הספרים הראשונים בשפה הרומנית שתיעדו את נושא הקולנוע. בשנת 1963 פורסם הרומן שלה "Între pană și spadă" (בין קולמוס לחרב) על חייו של נסיך מולדובה דימטריה קנטמיר. שרינה קסוואן כתבה את המחזות "Una sau mai multe femei" (אישה אחת או יותר), ו – "Calvar" ("ייסורים"), מחזה שתורגם לצרפתית בשם "Les masques du destin" (מסכות הגורל) והוצג בתיאטרון אלברט הראשון בפריז. המחזה לילדים "Niță", "Nuța și Lăbuș" (ניצה, נוצה ולאבוש) הוצג בתיאטרון העממי בבוקרשט בשנת 1926 והמחזה לילדים "În țara trântorilor" (בארץ העצלנים) הוצג בתיאטרון הלאומי קישינב בשנת 1928. שרינה קסוואן ניהלה פעילות תרגום ענפה מצרפתית (אנטול פרנס, אמיל זולה, ז'ול ורן ועוד), רוסית (מקסים גורקי, לב טולסטוי ועוד) וגרמנית (שטפן צוויג ועוד) לרומנית ומרומנית לצרפתית. תרגומה לרומנית של סיפורי שרל פרו, שיצא לאור בשנת 1966,זכה להצלחה רבה, הודפס ופורסם מחדש עד שנת 2004. בשנת 1931 תרגמה וערכה את האנתולוגיה "Contes roumains d’écrivains contemporains" ובו תרגום לצרפתית של יצירותיהם של סופרים רומנים משפיעים ומוערכים באותה תקופה כגון טודור ארגזי, גאלה גלקטיון, מיחאיל סדובאנו ועוד. שרינה קסוואן התקבלה לאגודת הסופרים הרומנים בשנת 1924. היא ייסדה את Asociația Gândirii Europene (אגודת החשיבה האירופאית) אותה ניהלה במשך שמונה שנים. האגודה נתמכה על ידי אלנה וקרסקו ומומנה על ידי אישים רומנים וזרים רבים. בשל פעילותה הספרותית והפעילות שניהלה למען קידום תרבותי מחוץ לרומניה, התקבלה לארגון Société des Auteurs et compositeurs dramatiques (SACD), ארגון הפועל לשמירת זכויותיהם של המחזאים, המלחינים ועובדי הבמה בצרפת, ולארגון Académie Féminine des Lettres, ארגון צרפתי שמטרתו תמיכה בפעילות הספרותית של נשים ועידודה. בנובמבר 1942 נכללה ברשימת הסופרים היהודים שנאסרו לפרסום ברומניה תחת משטר אנטונסקו. [· https://biblioteca-digitala.ro/reviste/cadran-cultural/dl.asp?filename=05-Cadran-cultural-Anul-lI-Nr-1-ianuarie-februarie-2019_12.pdf Sarina Cassvan], Biblioteca digitala romana, ‏פברואר 2019 Alina PELEA, SARINA CASSVAN, TRADUCTRICE DE PERRAULT. REMARQUES EN MARGE D’UN SUCCÈS D’ÉDITION, Université « Babeş-Bolyai », Cluj-Napoca, Roumanie
סבאס מנדס

ג'גסון סבסטיאן "סבאס" מנדס קרבאלי (בספרדית: Jhegson Sebastián "Sebas" Méndez Carabalí; נולד ב-26 באפריל 1997 במירה שבאקוודור) הוא כדורגלן אקוודורי המשחק בעמדת הקשר האחורי בקבוצת לוס אנג'לס מה-MLS ובנבחרת אקוודור. לאון גדל במחלקות הנוער של נורטה אמריקה ואינדפנדיינטה דל ואיה. בשנת 2015 החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית, ובסך הכל ערך 81 הופעות ליגה במדי המועדון, בהן הבקיע 4 שערים. ב-17 באוגוסט 2015 הושאל לקולטורל לאונסה מהפרימרה דיויסיון RFEF, במדיה ערך הופעת ליגה אחת. ב-28 בדצמבר 2018 חתם מנדס באורלנדו סיטי מה-MLS. ב-2 במרץ 2019 ערך את הופעת הבכורה שלו במדי המועדון, בתיקו 2-2 נגד ניו יורק סיטי במסגרת הליגה. בסך הכל ערך 77 הופעות ליגה במדי המועדון, בהן הבקיע שער אחד. ב-19 ביולי 2022 חתם מנדס בלוס אנג'לס מה-MLS. ב-24 ביולי ערך את הופעת הבכורה שלו במועדון, בניצחון 2-0 על ספורטינג קנזס סיטי במסגרת הליגה. ב-11 בספטמבר 2018 ערך מנדס את הופעת הבכורה שלו בנבחרת אקוודור, בניצחון 2-0 על נבחרת גואטמלה במשחק ידידות. הוא היה חלק מסגל נבחרת אקוודור בטורניר קופה אמריקה 2019, בו ערך שתי הופעות, ובטורניר קופה אמריקה 2021, בו ערך חמש הופעות. נכלל בסגל נבחרת אקוודור לטורניר מונדיאל 2022. מדיה וקבצים בנושא סבאס מנדס בוויקישיתוף סבאס מנדס, ברשת החברתית אינסטגרם סבאס מנדס, באתר Transfermarkt סבאס מנדס, באתר Soccerway סבאס מנדס, באתר BDFutbol סבאס מנדס, באתר WorldFootball.net סבאס מנדס, באתר National Football Teams סבאס מנדס, באתר FootballDatabase.eu Orlando City SC Signs Ecuadorian Midfielder Jhegson Sebastián Méndez באתר הרשמי של אורלנדו סיטי, 28 בדצמבר 2018 (באנגלית) LAFC Acquires Midfielder Sebastián Méndez באתר הרשמי של לוס אנג'לס, 19 ביולי 2022 (באנגלית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
Thursday (שיר של ג'ס גלין)

"Thursday" (בעברית: יוֹם חֲמִישִׁי) הוא סינגל שהוקלט על ידי הזמרת-יוצרת האנגלייה ג'ס גלין, מתוך אלבום האולפן השני שלה, Always In Between‏ (2018). הוא יצא לאור ב-11 באוקטובר 2018, על ידי חברת התקליטים אטלנטיק רקורדס, כסינגל השלישי מתוך האלבום. רמיקסים בהשתתפות H.E.R. וניקי רומרו הופצו בהמשך. השיר הגיע למקום הראשון במצעד הסינגלים הסקוטי. השיר נכתב על ידי ג'ס גלין, אד שירן וסטיב מק והופק על ידי סטיב מק גם כן. "Thursday" היה השיר השני שגלין ומק עבדו עליו יחד, אחרי הסינגל הראשון שלהם יחד, שיצא לאור בשנת 2015, "Take Me Home". בריאיון למגזין בילבורד, גלין דיברה על תהליך הכתיבה ותיארה את העבודה לצד מק. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-130 מיליון השמעות. הווידאו קליפ הרשמי של השיר פורסם ב-15 בנובמבר 2018 והועלה לערוץ היוטיוב הרשמי של ג'ס גלין. נכון לאוקטובר 2022 עומד מונה הצפיות של הקליפ על למעלה מ-52 מיליון צפיות. מידע על היצירה "Thursday" באתר Discogs Jess Glynne – Thursday, נבדק ב-2022-10-16 Thursday, 2018-10-12, נבדק ב-2022-10-16 Official Scottish Singles Sales Chart Top 100 | Official Charts Company, www.officialcharts.com (באנגלית) Rebecca Schiller, Rebecca Schiller, Jess Glynne Describes the ‘Reassuring’ Process of Writing ‘Thursday’ With Ed Sheeran & Steve Mac: Watch, Billboard, ‏2019-02-05 (באנגלית אמריקאית) Jess Glynne - Thursday (Official Video), נבדק ב-2022-10-16 Award, BPI (באנגלית) Gold/Platinum, Music Canada (באנגלית אמריקאית)
יחסי בנגלדש–ליבריה

יחסי בנגלדש-ליבריה הם היחסים הדו-צדדיים בין בנגלדש לליבריה. שומרי שלום בנגלדשים נפרסו בליבריה מאז 2003 כחלק ממשימת האו"ם בליבריה (UNMIL). חיילים אלו גם סיפקו טיפול רפואי חינם לאלפים מהליברים המקומיים. בנגלדש אף הפעילה תוכניות לפיתוח מיומנויות עבור הצעירים הליברים. הכשרות אלו כללו את תחומים טכניים וטכנולוגים, ובהם מדעי המחשב, חייטות, תיקון ותחזוקה של גנרטורים ועוד. גדוד ההנדסה של בנגלדש היה מעורב בבנייה, תיקון ותחזוקה של כמה מפעלי תשתית מרכזיים בליבריה. בשנת 2008 הקימו שומרי השלום של בנגלדש את "כיכר בנגלדש" – מתחם פנאי וחינוכי המורכב ממרכז להכשרה מקצועית ומגרש משחקים לילדים בעיר גברנגה. מספר ארגונים בנגלדשים לא ממשלתיים בליבריה, כשהבולט בהם הוא BRAC העוסק בעיקר בתחומי מימון מיקרו, גידול עופות, בעלי חיים והפיתוח הכפרי. בשנת 2011, משלחת בנגלדשית ביקרה בליבריה על מנת לבחון אפשרויות לסחר ולהשקעות. הלשכה לקידום הייצוא של בנגלדש הודיעה כי תשקיע כ-3 מיליון דולר גם במגזר הפרטי וגם בציבורי בליבריה. "Acting SRSG applauds Bangladesh's Contribution to UNMIL and Liberia". 20 בפברואר 2013. {{cite web}}: (עזרה) "Bangladeshi peacekeepers' role in Liberia lauded". Daily Sun. 5 במרץ 2013. ארכיון מ-15 בינואר 2014. נבדק ב-20 באפריל 2019. {{cite news}}: (עזרה) "New UN Envoy pledges continuing UN commitment to Liberia". ReliefWeb. אורכב מ-המקור ב-16 בינואר 2014. {{cite web}}: (עזרה) "Chevron, BRAC Sign Agreement". The Inquirer. 16 בינואר 2014. אורכב מ-המקור ב-4 במרץ 2016. נבדק ב-15 בינואר 2014. {{cite news}}: (עזרה)
אנחלו פרסיאדו

אנחלו סמיט פרסיאדו קיניונס (בספרדית: Ángelo Smit Preciado Quiñónez; נולד ב-19 בפברואר 1998 בשושופינדי שבאקוודור) הוא כדורגלן אקוודורי המשחק בעמדת המגן הימני בקבוצת ראסינג גנק מליגת העל הבלגית ובנבחרת אקוודור. פרסיאדו גדל במחלקות הנוער של אמריקה דה קיטו ואינדפנדיינטה דל ואיה. בשנת 2018 שיחק באליאנסה קוטופקסי, קבוצת המילואים של אינדפנדיינטה דל ואיה, במדיה ערך 11 הופעות ליגה והבקיע שני שערים. הוא ערך 65 הופעות ליגה באינדפנדיינטה דל ואיה במסגרת ליגת העל האקוודורית, בהן הבקיע שישה שערים. ב-4 בינואר 2021 חתם פרסיאדו בראסינג גנק מליגת העל הבלגית. ב-16 בינואר ערך את הופעת הבכורה שלו במועדון, בהפסד 0–2 למוסקרון במסגרת המחזור ה-20 בליגה לעונת 2020/2021. הוא ערך 33 הופעות ליגה בעונה וחצי הראשונות שלו במועדון. ב-12 באוקטובר 2018 ערך פרסיאדו את הופעת הבכורה שלו בנבחרת אקוודור, בהפסד 3–4 לנבחרת קטר במשחק ידידות. הוא היה חלק מסגל נבחרת אקוודור בטורניר קופה אמריקה 2021, וערך חמש הופעות בטורניר. נכלל בסגל נבחרת אקוודור לטורניר מונדיאל 2022. נכלל בסגל נבחרת אקוודור לטורניר קופה אמריקה 2024. מדיה וקבצים בנושא אנחלו פרסיאדו בוויקישיתוף אנחלו פרסיאדו, באתר Transfermarkt אנחלו פרסיאדו, באתר Soccerway אנחלו פרסיאדו, באתר WorldFootball.net אנחלו פרסיאדו, באתר National Football Teams אנחלו פרסיאדו, באתר FootballDatabase.eu Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית) Selección de Ecuador convocó sus 26 jugadores para la Copa América 2024 באתר El Comercio, ‏ 29 במאי 2024 (בספרדית)
גונסאלו ואיה

גונסאלו ואיה (בספרדית: Gonzalo Valle; נולד ב-28 בפברואר 1996 בריובמבה שבאקוודור) הוא כדורגלן אקוודורי המשחק בעמדת השוער בקבוצת גואיאקיל סיטי מליגת העל האקוודורית ובנבחרת אקוודור. ואיה החל את הקריירה המקצוענית שלו בגואיאקיל סיטי מליגת העל האקוודורית. ב-4 במרץ 2017 ערך את הופעת הבכורה שלו בקבוצה הבוגרת של המועדון, בהפסד 2-0 לאוניברסידד קאתוליקה דה אקוודור במסגרת הליגה. גונסאלו ואיה, באתר Transfermarkt גונסאלו ואיה, באתר Soccerway גונסאלו ואיה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גונסאלו ואיה".
סיביטי

סיביטי (בצרפתית: Sibiti) היא עיירה הממוקמת במחוז לקומו ברפובליקה של קונגו. נכון לשנת 2012, מתגוררת בה אוכלוסייה של 23,752 תושבים.[דרוש מקור] העיירה ממוקמת בגובה של 400 מטר מעל פני הים, לב אגן הקונגו, כ־200 קילומטרים מחופי האוקיינוס האטלנטי וכ־220 קילומטרים מצפון־מערב לברזוויל, בירת המדינה. במזרח העיירה ישנו שדה תעופה קטן בעל רחבת חניה לארבעה מטוסים. כמו כן, העיירה מחוברת לרשת הכבישים הלאומית. ערך זה הוא קצרמר בנושא יישובים באפריקה. אתם מוזמנים לתרום לוויקיפדיה ולהרחיב אותו.
בית הקברות הפרוטסטנטי של רומא

בית הקברות הפרוטסטנטי או בית הקברות הלא-קתולי או בית הקברות האנגלי (באיטלקית: Cimitero Acattolico di Roma) הוא בית קברות פרטי הממוקם ברובע טסטאצ'יו של רומא. בית הקברות ממוקם בצמוד לפירמידת קסטיוס ששולבה בחומת אורליאנוס וגובלת בבית הקברות. בבית הקברות קבורים לא-קתולים ובכלל זאת, אך לא רק, פרוטסטנטים ובריטים רבים. רבים מהקבורים במקום הם אנשי רוח, משוררים, סופרים, ציירים ופסלים. הקבר המוקדם ביותר בבית הקברות הוא של דר' ארתור, רופא מאדינבורו שנקבר ב-1716. בבית הקברות עצים רבים ביניהם ברוש מצוי ורימון. לצד פירמידת קסטיוס מדשאה רחבה. המצבות אינן אחידות וישנם פסלים רבים ועיטורים מגוונים בבית הקברות. כך לדוגמה הפסל מלאכית הצער משמש כמצבה מעל קברה של אמלין סטורי, אשתו של הפסל ויליאם ווטמור סטורי. מכיוון שלא-קתולים, חוטאים, מתאבדים ושחקנים הודרו מבתי קברות קתוליים, נדרש אתר קבורה אלטרנטיבי ללא-קתולים. צו של הכס הקדוש מ-1671 חס על לא-קתולים מקבורה עם חוטאים וזונות באתר הקבורה Muro Torto. ב-1716 נקבר לראשונה באזור המרעה לצד פירמידת קסטיוס, אזרח זר, דר' ויליאם ארתור, רופא מאדינבורו. לאחר מכן הצטרפו נקברים נוספים, ברובם בריטים, מה שהוביל למיתוג בית הקברות כבית הקברות האנגלי. בית הקברות התפתח ללא הכרה רשמית והקברים היו מפוזרים באחו כאשר פרות רעו לצדם. ב-1824 הוקמה תעלה שגידרה את צדו העתיק של בית הקברות. ב-1920 מונה לבית הקברות מפקח מרשויות רומא וב-2011 הועבר הניהול לגוף של נציגים ממדינות זרות. ג'ון קיטס פרסי ביש שלי אנטוניו גראמשי אכסל מונתה - לא נקבר בבית הקברות אך יש לוח זיכרון לזכרו יוהאן דויד אקרבאלד אנג'ליקה באלאבנוב רוברט מייקל בלנטיין קארל ברולוב ג'ון בגנל ברי ג'ון גיבסון ויליאם סטנלי האסלטין אנטוניו לבריולה הנס פון מארי ג'ורג' פרקינס מארש פטר אנדריאס מונק פאבל סבדומסקי ג'ון אדינגטון סימונדס מילנה פבלוביץ'-ברילי ברונו פונטקורבו קונסטנס פנימור וולסון אנדראה קמילרי לינדזי קמפ אוגוסט רידל היינריך קרל ריינהולד שרה פרקר רמונד מדיה וקבצים בנושא בית הקברות הפרוטסטנטי של רומא בוויקישיתוף אתר האינטרנט הרשמי של בית הקברות הפרוטסטנטי של רומא (באיטלקית ובאנגלית)
סני דיאנג

סני טימותי דיאנג (בצרפתית: Seny Timothy Dieng; נולד ב-23 בנובמבר 1994 בציריך שבשווייץ) הוא כדורגלן סנגלי יליד שווייץ המשחק בעמדת השוער במידלסברו מהפוטבול ליג צ'מפיונשיפ ובנבחרת סנגל. דיאנג שיחק בקבוצות הכוכב האדום ציריך, גראסהופרס ציריך, פ.צ. גרנשן, דיסבורג ופיילד. ב-26 באוגוסט 2016 חתם בקווינס פארק ריינג'רס מהפוטבול ליג צ'מפיונשיפ. הוא הושאל מהמועדון לקבוצות וייטהוק, המפטון אנד ריצ'מונד בורו, סטיבנייג' ודונקסטר רוברס מהליגות הנמוכות באנגליה, וכן לדנדי מליגת העל הסקוטית. בעונת 2020/2021 חזר לשחק בקווינס פארק ריינג'רס. ב-13 באוגוסט 2022 הבקיע שער בנגיחה בתוספת הזמן בתיקו 2-2 מול סנדרלנד במסגרת המחזור השלישי בליגה לעונת 2022/2023. בסיום עונת 2022/2023 בחרו בו האוהדים כשער העונה. ב-8 ביולי 2023 חתם לארבע שנים במידלסברו תמורת כשני מיליון פאונד. ב-30 במרץ 2021 ערך דיאנג את הופעת הבכורה שלו בנבחרת סנגל, בתיקו 1-1 נגד נבחרת אסוואטיני במסגרת מוקדמות גביע אפריקה לאומות 2021. הוא היה חלק מסגל נבחרת סנגל בטורניר גביע אפריקה לאומות 2021, בו זכתה נבחרתו, וערך שתי הופעות בטורניר. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. נבחרת סנגל גביע אפריקה לאומות (1): 2021 אישיים שער העונה של קווינס פארק ריינג'רס לעונת 2022/2023 (מול סנדרלנד ב-13 באוגוסט 2022) סני דיאנג, באתר Transfermarkt סני דיאנג, באתר Soccerway סני דיאנג, באתר WorldFootball.net סני דיאנג, באתר National Football Teams סני דיאנג, באתר FootballDatabase.eu QPR add keeper to EDS ranks באתר הרשמי של קווינס פארק ריינג'רס, 26 באוגוסט 2016 (באנגלית) Field scoops three end-of-season awards, QPR, 8 May 2023 Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
החי בלבנון

עולם החי בלבנון כולל את כל בעלי החיים החיים בשטחה של לבנון. בעלי החיים בלבנון סובלים מבעיות שונות בניהן ציד יתר, רעיית יתר של חיות משק ושטחי המחיה שמצטמצמים. עם זאת, עדיין חיים בלבנון מספר מינים גדולים כמו יעל נובי, זאב אפור, צבוע מפוספס, חזיר בר ועוד. כמו כן, לבנון נמצאת בנתיב נדידת עופות מרכזי כשתועדו בה בסך הכל עד היום למעלה מ-250 מינים של עופות. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. החולד המזרח תיכוני ונברן השדה נמצאים בשדות חקלאיים ונחשבים כמזיקים. שפן הסלע חי בבתי גידול סלעיים בהרים גבוהים. מינים מעטים של יונקים גדולים חיים בלבנון בגלל ציד, רעיית יתר של חיות משק ושטחי החקלאות ההולכים וגדלים על חשבון השטחים הטבעיים. בין מינים אלו נמצאים היעל הנובי, אייל הכרמל והיחמור הפרסי. ייתכן כי הצבי המצוי עדיין קיים באזורים מרוחקים בדרום לבנון, וכן, ישנם אזורים מוגנים שבהם ניתן להחזירו. את חזיר הבר ניצן למצוא באזור בקאע בלהקות של עשרים פרטים בממוצע. באשר לטורפים גדולים, ניתן למצוא את הזאב האפור בשמורה הביוספרית אל-שוף, בשמורות טבע וביערות בלבנון. הצבוע המפוספס הוא החיה הלאומית של לבנון והוא נצפה לעיתים רחוקות. הוא נכחד באזורים מסוימים, אך משגשג באזורים אחרים בהם הוא אוכל בעלי חיים ואשפה מהכפרים. כמו כן, הצבוע צד ארנבות, סנאים, חולדות, עכברים, ולעיתים רחוקות צבאים או עיזים. הוא ביישן ביותר, ולכאורה לא יתקרב לאף אדם. עם זאת, לאחרונה ב-2018 היו תצפיות מאושרות על ידי תושבי אזור עמק קדישא, כאשר ציידים מקומיים טוענים שהם ירו והרגו צבועים מפוספסים. השועל המצוי והתן הזהוב גם כן נפוצים למדי, חיים בכל האזורים, ואוכלים בעיקר מכרסמים, חיות משק ואשפה. הדוב החום הסורי נחשב לנכחד בלבנון לאחר שהחלו להיכחד מהאזור בתחילת המאה העשרים ונרשמו תצפיות שלהם עד שנות ה-80. בדצמבר 2016 אירעה תצפית בודדת של דוב משוטט בשלג סמוך לגבול סוריה, שתועד בווידאו על ידי מתבונן מהצד עם טלפון נייד. ממשלת לבנון הגנה על האזור בו נצפו הדובים למען פרטיות נוספת מבני אדם. בעלי חיים אחרים ילדי לבנון כוללים את: חתול הבר, נמייה מצויה, חמוס השלגים, דלק הסלעים, הלוטרה המצויה, הגירית המצויה, גירית הדבש, הסמור המשויש, הקרקל, הדורבן המצוי והסנאי הזהוב. ביצת עמיק היא שמורה ביוספרית בעמק בקאע והיא אזור הביצות הגדולה במדינה, המשתרע על פני שטח של כ-620 דונם של ביצות ואגמים. זהו אתר חשוב לציפורים נודדות ולמעלה מ-250 מינים של עופות תועדו בו, כולל מינים נדירים כמו: צולל ביצות, בז אדום ועיט צפרדעים. בהרי השוף הסמוכים חיים מינים כמו בזבוז לבנון, אוח, חוגלת סלעים ועקב עיטי. כ-31 מינים של זוחלים ודו-חיים נמצאים באזור זה, כולל צבים, זיקיות, נחשים, לטאות, צפרדעים וקרפדות. אגם יאמונה (אנ') הוא ביתו של הדג האנדמי היחיד במדינה, Pseudophoxinus libani (אנ'). בין הגורמים המסכנים את עולם החי בלבנון נמצאים ציד יתר, רעיית יתר של חיות משק ושטחי החקלאות ההולכים וגדלים על חשבון השטחים הטבעיים. שמורת איי פאלם היא קבוצה של שלושה איים סלעיים קטנים ונמוכים הממוקמים 5.5 קילומטרים מחוף הים הסמוך. השמורה הוגדרה כאזור ציפורים חשוב, מכיוון שהיא מהווה נקודת עצירה לעופות מים נודדות. בין 156 המינים שתועדו שם ניתן למנות את לוחם, אנפה אפורה, נחליאלי לבן ושחף דגים. החופים משמשים לרבייה של צב הים החום וצב הים הירוק, ונצפה כאן כלב הים הנזירי המצוי המצוי בסכנת הכחדה. החיה הלאומית של לבנון היא הצבוע המפוספס. החי בארץ ישראל החי בסוריה החי בירדן החי בים התיכון The reappearance of the Syrian Brown Bear in Lebanon, Society for the Protection of Nature in Lebanon, ‏13 בינואר 2017 (באנגלית)
עפרן

עפרן (שם מדעי: Oedipoda) הוא סוג חרק ממשפחת החגביים, החי בעיקר בשדות פתוחים במרכז וצפון ישראל. העפרן מתקדם בניתורים המשולבים בתעופות קצרות. בזמן מעופו ניתן לראות ששולי כנפיו תחומים בפס אדום, צהוב או כחול. בארץ קיימים כמה מינים מסוג זה: עפרן אדום - Oedipoda miniata עפרן צהוב - Oedipoda aurea עפרן כחול - Oedipoda caerulescens מדיה וקבצים בנושא עפרן בוויקישיתוף עפרן, באתר NCBI (באנגלית) עפרן, באתר האנציקלופדיה של החיים (באנגלית) עפרן, באתר GBIF (באנגלית) עמיר וינשטיין, חלון פתוח לחרקים - עפרנים וצבע מתפרץ. ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
רשת רדיו

ישנם שני סוגים של רשתות רדיו הנמצאות כיום בשימוש ברחבי העולם: רשת שידור מסוג "אחד לרבים" (תקשורת חד כיוונית) שבדרך כלל בשימוש עבור תקשורת המונים, ותקשורת קצה לקצה (תקשורת דו-כיוונית) שבשימוש בדרך כלל על ידי כוחות הביטחון ושירותים ציבוריים כגון משטרה, מכבי אש, מוניות ושירותי משלוחים. בנוסף יש תקשורת סלולרית שמאפשרת לשלוח ולקבל מידע בו זמנית על ידי שימוש בשני תדרים שונים במקביל. הטכנולוגיה הבסיסית משותפת בין שני סוגי רשתות הרדיו והתקשורת הסלולרית. רשת הרדיו הדו-כיוונית משתמשת בטכנולוגיה ורכיבים דומים לרשת שידור חד-כיוונית, אך בדרך כלל כוללת כמה נקודות שידור קבועות (משדרים) עם מקלטים במקומות משותפים ומשלטים ניידים. בצורה כזו גם מכשירי תקשורת קבועים וגם ניידים יכולים לתקשר אלו עם אלו על פני אזורים גאוגרפיים רחבים, החל מסדר גודל של ערים בודדות ועד למחוזות או מדינות שלמות. ניתן לחבר מספר אתרי שידור/קליטה קבועים כדי להשיג את טווח הכיסוי הנדרש בעזרת חיבור אלחוטי (ישנן כמה דרכים לבצע זאת) או בעזרת חיבור קווי (כמו סיבים אופטיים, למשל). בכל המקרים הללו האותות מועברים בדרך כלל למתג מרכזי מסוג כלשהו שבו הודעת הרדיו עוברת עיבוד ונשלחת מחדש (מוחזרת) לכל אתרי המשדרים אליהם היא צריכה להגיע. במערכות רדיו דו-כיווניות מודרניות מקובל להשתמש בשיטות חדשות כדי ליעל את התהליך ואת תחום התדרים הנדרש ובכך לאפשר תקשורת של יותר משתמשים בצורה נוחה. יש שימוש בטכנולוגיה דומה גם במערכות סלולריות. תקשורת "אחד לרבים" (נקרא באנגלית - broadcast) היא מערכת תקשורת אשר מפיצה למספר תחנות שידור בו-זמנית, במטרה לשדר לטווח רחב יותר מאשר מה שמתאפשר על ידי שידור אות מנקודה בודדת. זה מאפשר יצירת רשתות רדיו המגיעות לקהל רחב. רשתות שידור משתמשות בשיטה זו במטרה להפיץ תוכן. השימוש ברשתות השידור עלה במהירות עם האפשרות של שידור "אחד לרבים" למאזינים ביתיים בשנות ה-20. צמיחה זו התפתחה בדרכים שונות במקומות שונים בעולם. בבריטניה ה-BBC התפתח בעזרת מימון ציבורי ואגרות רדיו, והיה בעל מונופול שידור בעשורים הראשונים שלו. לעומת זאת, בארצות הברית קמו רשתות שידור מסחריות שונות שהתחרו זו בזו על הכנסות מפרסום. האתגר הטכני העיקרי שיש להתמודד איתו בעת הפצת תוכן למרחקים ארוכים הוא שמירה על איכות האות וניהול מספר נקודות מיתוג / ממסר בשרשרת האותות. בעבר נשלחו תוכניות רדיו לתחנות שידור מרוחקות בשיטות שונות, כולל קווי טלפון חכורים, תקליטים מוקלטים מראש וקלטות שמע. עם הזמן החל שימוש בחיבורים אלחוטיים על ידי ממסרי רדיו יבשתיים, ומאוחר יותר החיבורים הוחלפו ברובם בכבלים קואקסיאליים, סיבים אופטיים ותקשורת לוויינית, המציעים בדרך כלל יחסי עלות-תועלת מעולים. ככל שעבר הזמן, רשתות רדיו מוקדמות רבות התפתחו לרשתות טלוויזיה, כאשר השימוש ברדיו הצטמצם ואנשים החלו לצרוך תוכן בטלוויזיה. רדיו שידור רדיו בישראל חובבות רדיו מדיה וקבצים בנושא רשת רדיו בוויקישיתוף
Jumpman

Jumpman הוא סינגל של הראפר הקנדי דרייק והראפר האמריקאי פיוצ'ר, מתוך המיקסטייפ המשותף שלהם, What a Time to Be Alive. השיר יצא לאור ב-10 בנובמבר 2015 לרדיו הקצבי, על ידי חברות התקליטים A1 רקורדינגס, קאש מאני רקורדס, אפיק רקורדס, פריבנדז, ריפבליק רקורדס ויאנג מאני אנטרטיינמנט, כסינגל המוביל מתוך המיקסטייפ. מתיו רמירז מ-Spin כתב כי השיר הוא "שיר [בסגנון] יאנג ת'אג" וטען ש"דרייק מנסה לחקות את הייחודיות של יאנג ת'אג - התוצאה לא מביכה אלא מאומצת, וגורמת לך לייחל לדבר האמיתי". "Jumpman" בולט בשימוש שלו באפקט של עורב צווח המשולב בביט. בדצמבר 2015 הוציא הראפר קניה וסט את הסינגל השיווקי "Facts", בו משתמש באותו פלואו בו השתמש דרייק ב-"Jumpman". באפריל 2016, אפל הוציאה פרסומת לאפל מיוזיק בהשתתפות טיילור סוויפט שרה את השיר ונופלת בטעות על ההליכון. סרטון זה זכה לפופולריות ברשת, לצד פרסומת נוספת של אפל מיוזיק בה דרייק מבצע ליפ סינק לשירה של סוויפט "Bad Blood". "Jumpman" הגיע למקום ה-12 במצעד הבילבורד הוט 100 ב-7 בנובמבר 2015, לפני שיצא כסינגל. השיר זכה בסופו של דבר בתואר הפלטינה המרובעת מטעם איגוד תעשיית ההקלטות האמריקאי עבור יחידות משולבות של מכירות וסטרימינג בסך למעלה מארבעה מיליון. נכון למרץ 2016, השיר נמכר ב-824,000 עותקים בארצות הברית. בבריטניה, הוא הגיע למקום ה-58 במצעד הסינגלים הבריטי וזכה בתואר הזהב על למעלה מ-400,000 עותקים. Ramirez, Matthew (22 בספטמבר 2015). "Drake and Future Define 2015 Rap for Better and Worse on 'What a Time to Be Alive'". Spin. נבדק ב-21 באוקטובר 2015. {{cite web}}: (עזרה) "Facts: How Kanye Earned His Stripes". Sneaker Freaker. 8 ביוני 2017. נבדק ב-22 בנובמבר 2018. {{cite web}}: (עזרה) Mansell, Henry. "Drake & Future's "Jumpman" Experiences Vast Spike In Sales Following Taylor Swift's Apple Music Ad". HiphopDX. נבדק ב-8 באפריל 2016. {{cite web}}: (עזרה) "Hip Hop Single Sales: Rihanna, G-Eazy & Kevin Gates". HipHopDX. 24 במרץ 2016. נבדק ב-19 במרץ 2016. {{cite web}}: (עזרה)